9 Բայց թէպէտ եւ այսպէս բարձրապատիւ եւ պայծառանշան առաքեցաւ ի Քրիստոսէ՝ տայ հնազանդութիւն եւ երկոտասանիցն գրեալ Կորնթացւոցն Զի ես * ձեզ զայն նախ աւանդեցի՝ զոր եւ եսն ընկալայա։ 10 Նոյնպէս եւ Եբրայականացն թէ Մեք զիա՞րդ ապրեսցուք հեղգացեալքս յայնպիսի փրկութենէ որ սկիզբն առ խաւսելոյ ի Տեառնէ եւ ի ձեռն այնոցիկ որ լուանն՝ ի մեզ հաստատեցաւբ։ 11 Որով յայտ իսկ է եթէ միոյ զաւրութեանն շնորհք զամենեսեան լուսաւորեալ՝ առ ի վկայութիւն միոյ ճշմարտութեանն զարթուցանէին քանզի եւ * ասէ Պաւղոս թէ Ամենեքին մեք զմի հոգի արբաքգ։ 12 Որով բարձրապատումս եւ երկնաբերձագոյնս սկսան հռչակեցուցանել զպատիւ իսկական փառաց միածնին՝ հանդերձ կանխասաց մարգարէական * բարբառովքն զոր եւ ասաց աստուածապատումն թէ Ի սկզբանէ էր Բանն եւ առ Աստուած էր եւ Աստուած էր եւ ամենայն ինչ նովաւ եղեւդ։ 13 Ասէ եւ Ղուկաս զառաքելոցն * թէ Ի սկզբանէ ականատեսք եւ սպասաւորք եղեն Բանինե։ 14 Դարձեալ զսոյն * եւ Յովհաննէս ասէ * ի Կաթողիկէին իւրում թէ Որ էրն ի սկզբանէ * զորմէ լուաքն ընդ որ հայեցաքն եւ ձեռք մեր * շաւշափեցին ի վերայ Բանին կենացզ։